Politiet standsende tidligt i morges en mistænkelig bil ved Svenstrup. Det viste sig også, at der var gevinst, for i bilen fandt politiet tre dyre cykler til en samlet værdi af 50.000 kroner. Tyvene stak af til fods, men senere på morgenen ringede en borger fra Svenstrup og anmeldte cykeltyveriet, så nu er cyklerne kommet tilbage til den rette ejermand. Tyvene kørte i en sort Ford Focus, der er indregistreret i England. Den har nummerpladen Y365TLB. Politiet mener, at det er østeuropæere, der står bag. Oplysninger i sagen kan gives til Nordjyllands Politi på telefon 1-1-4.

Referat:
Tidligt i morges standsede Nordjyllands Politi en bil, hvori der var tre dyre cykler til en samlet værdi af 50.000 kroner. Ejermanden til de stjålne cykler er allerede fundet.